**LIETUVOS RESPUBLIKOS VALSTYBĖS BIUDŽETO Lėšų naudojimo sutartis**

**SUTARTIES NUMERIS – 2019-LT-NAC-000**

**Švietimo mainų paramos fondas** (toliau – Fondas), juridinio asmens kodas 300629875, atstovaujamas      , veikiančios pagal įstatus, ir **[mokslo ir studijų institucijos pavadinimas]** (toliau – Institucija), juridinio asmens kodas [nurodyti kaip numatyta juridinių asmenų registre], atstovaujam[(-as)/(-a)] **[nurodyti pareigas, vardą ir pavardę]**, veikianč[(-io)/(-ios)] pagal [nurodyti atstovavimo teisinį pagrindą], sudarė šią lėšų naudojimo sutartį(toliau – Sutartis) **„Erasmus+“ ir kitoms tarptautinėms aukštojo mokslo programoms vykdyti.**

**I. SUTARTIES DALYKAS**

Sutartis sudaryta vadovaujantis 2019 m. vasario 26 d. Lietuvos Respublikos švietimo, mokslo ir sporto ministerijos ir Fondo pasirašyta lėšų naudojimo sutartimi Nr. S-253 bei 2019 m. kovo 28 d. Lietuvos Respublikos švietimo, mokslo ir sporto ministro įsakymu Nr. V-340 „Dėl Valstybės biudžeto lėšų, skirtų Lietuvos Respublikos mokslo ir studijų institucijoms tarptautinėms mainų programoms vykdyti, naudojimo tvarkos aprašo patvirtinimo“ (toliau – Taisyklės).

**II. SUTARTIES OBJEKTAS**

Vadovaujantis Sutartyje nurodytais pagrindais ir nustatyta tvarka, Fondas skiria Sutarties 3.1 punkte nurodytas lėšas (toliau – Lėšos) 1.1. punkte nurodytoms veikloms (toliau – Veiklos) įgyvendinti, o Institucija turi pareigą šias Lėšas panaudoti pagal tikslinę paskirtį ir atsiskaityti Sutartyje nustatyta tvarka.

**III. ŠALIŲ TEISĖS IR ĮSIPAREIGOJIMAI**

1. Institucija į s i p a r e i g o j a:

1.1. vykdant Sutartį vadovautis „Erasmus+“ programos vadove[[1]](#footnote-1), „Nordplus“ programos vadove[[2]](#footnote-2) bei Taisyklėse (1 priedas) išdėstytais reikalavimais šioms veikloms (toliau – Veiklos), t. y.:

* + 1. Lietuvos aukštųjų mokyklų darbuotojų, vykstančių į Programos šalių aukštąsias mokyklas ar įmones, mokymo ar mokslinių tyrimų centrus dėstymo ar mokymosi tikslais, bei darbuotojų, atvykstančių dėstyti į Lietuvos aukštąsias mokyklas iš Programos šalių įmonių, mokymo ar mokslinių tyrimų centrų pagal programos „Erasmus+“ KA103 veiklą, kelionės ir pragyvenimo išlaidoms;
		2. Lietuvos aukštųjų mokyklų darbuotojų, vykstančių į Šveicarijos aukštąsias mokyklas ar įmones, mokymo ar mokslinių tyrimų centrus dėstymo ar mokymosi tikslais kelionės ir pragyvenimo išlaidoms;
		3. Lietuvos aukštųjų mokyklų darbuotojų, vykstančių į šalių Partnerių aukštąsias mokyklas dėstymo tikslais pagal programos „Erasmus+“ KA107 veiklą, kelionės ir pragyvenimo išlaidoms;
		4. Lietuvos aukštųjų mokyklų darbuotojų, vykstančių į patvirtintų „Nordplus Higher Education“ projektų užsienio partnerių aukštąsias mokyklas dėstymo tikslais, kelionės ir pragyvenimo išlaidoms;
		5. tarptautinių mainų programų veiklų organizavimui (toliau – veiklų organizavimui).

1.2. naudoti tikslines lėšas **nuo 2019 m. sausio 1 d. iki 2019 m. lapkričio 30 d. imtinai;**

1.3. sudaryti finansavimo sutartis su Veikloje dalyvaujančiais asmenimis (toliau – Dalyviai) ir išmokėti lėšas jų mobilumo laikotarpiui;

1.4. veiklų organizavimui skirtas lėšas naudoti pagal Institucijos patvirtintą vidinę tvarką, Taisyklėse išvardintais tikslais;

1.5. neperduoti teisių ir įsipareigojimų pagal šią Sutartį Dalyviams ar kitiems tretiesiems asmenims;

1.6. nedelsiant (nuo sužinojimo dienos) informuoti Sutartyje nurodytais adresais Fondą paaiškėjus aplinkybėms, dėl kurių Institucija negali užtikrinti tinkamo Veiklų vykdymo, Lėšos buvo panaudotos ne pagal tikslinę paskirtį ir (ar) nesilaikant kitų Sutarties nuostatų;

1.7. užtikrinti, kad skiriamos Lėšos Institucijos apskaitomos aiškiai ir tinkamai, Lėšų administravimui naudojant atskirą Institucijos banko sąskaitą;

1.8. ne rečiau kaip kartą per mėnesį pateikti ir atnaujinti visą informaciją apie Dalyvius internetinėje „Mobility Tool+“ sistemoje, privalomai nurodant Dalyviams išmokamų lėšų šaltinį (formatu „2019 VB“, „2019 ESF“);

1.9. Fondui pareikalavus, ne vėliau kaip per 5 d. d. nuo pareikalavimo dienos, sutarties įgyvendinimo metu pateikti tikslią informaciją apie Lėšų naudojimo eigą (t. y. panaudotų / grąžinamų Lėšų sumą, Lėšomis finansuotų mobilumo dalyvių skaičių ir pan.);

1.10. **iki 2019 gruodžio 5 d.** pateikti Fondui galutinę **Lėšų panaudojimo ataskaitą** (2 priedas) už ataskaitinį laikotarpį nuo 2019 m. sausio 1 d. iki 2019 m. lapkričio 30 d. kartu pateikiant lėšų likutį sąskaitoje patvirtinančio banko sąskaitos išrašo kopiją ir ataskaitoje deklaruoto nepanaudotų lėšų grąžinimą patvirtinančią banko pavedimo kopiją;

1.11. bet kuriuo atveju, nepanaudotas lėšas grąžinti į Fondo sąskaitą ne vėliau kaip **iki 2019 m. gruodžio 15 d.**;

1.12. Fondui pareikalavus, pateikti išlaidas pagrindžiančių dokumentų kopijas;

1.13. pažeidus šios Sutarties nuostatas, savo jėgomis ir lėšomis pašalinti sutartinių įsipareigojimų trūkumus per Fondo nustatytą protingą terminą;

1.14. saugoti su Veikla ir šia Sutartimi susijusius dokumentus ne trumpiau kaip penkerius metus nuo visų įsipareigojimų pagal šią Sutartį įvykdymo dienos arba ilgiau, jei Lietuvos Respublikos teisės aktai nustato ilgesnius saugojimo terminus;

1.15. nedelsiant informuoti Fondą Sutartyje nurodytais adresais apie rekvizitų pakeitimus;

1.16. bet kuriuose Institucijos pateikiamuose pranešimuose ar leidiniuose apie vykdomą Veiklą, įskaitant pranešimus ir skelbimus konferencijose ar seminaruose, taip pat bet kokiuose informacinio arba reklaminio pobūdžio leidiniuose (lankstinukai, skrajutės, plakatai, pristatymai ir t. t.) turi būti nurodoma, kad veiklos įgyvendinimui naudojamos Lietuvos Respublikos valstybės biudžeto lėšos.

2. Institucijos t e i s ė s:

2.1. nustatyti atsiskaitymo su Dalyviais tvarką ir kitas prievoles nepažeidžiant šios Sutarties nuostatų ir prisiimtų įsipareigojimų;

2.2. gauti šios Sutarties 3.1 punkte numatytas Lėšas 1.1. punkte numatytoms Veikloms vykdyti Sutartyje nustatyta tvarka;

2.3. esant poreikiui, Sutarties 3.1 punkte nurodytas Lėšas perskirstyti tarp eilučių, laikantis šių taisyklių:

* iki 100% sumos, skirtos darbuotojų mokymosi vizitams (3.1.2. eilutė), Institucija gali perkelti darbuotojų dėstymo vizitams (3.1.1. eilutė);
* iki 50% sumos, skirtos darbuotojų dėstymo vizitams (3.1.1. eilutė), Institucija gali perkelti darbuotojų mokymosi vizitams (3.1.2. eilutė);
* iki 100% sumos, skirtos veiklų organizavimo išlaidoms (3.1.3. eilutė), Institucija gali perkelti darbuotojų dėstymo (3.1.1. eilutė) ir/arba darbuotojų mokymosi (3.1.2. eilutė) vizitams.

3. Fondas į s i p a r e i g o j a:

3.1. skirti **0,00 EUR** dotaciją šios Sutarties 1.1 punkte nurodytoms Veikloms vykdyti:

3.1.1. „Erasmus+“/„Nordplus“/į Šveicariją vykstančių darbuotojų dėstymo vizitų kelionės ir pragyvenimo išlaidoms – **0,00 EUR;**

3.1.2.„Erasmus+“/į Šveicariją vykstančių darbuotojų mokymosi vizitų kelionės ir pragyvenimo išlaidoms – **0,00 EUR;**

3.1.3. veiklų organizavimo išlaidoms – **0,00 EUR.**

3.2. pervesti 100 procentų 3.1. punkte nurodytos dotacijos į Sutarties rekvizituose nurodytą Institucijos sąskaitą per 10 darbo dienų nuo paskutinės iš Sutarties šalių pasirašymo dienos;

3.3. pastebėjus sutartinių įsipareigojimų vykdymo trūkumus, pranešti apie juos Institucijai per penkias darbo dienas;

3.4. teikti Veikloms vykdyti reikalingus duomenis ir informaciją;

3.5. Institucijos teikiamas ataskaitas pagal Sutartyje pateikiamas formas įvertinti per 25 kalendorines dienas, jei Institucija neturi pateikti papildomų dokumentų, duomenų ar paaiškinimų. Tokiu atveju ataskaitų tikrinimo laikotarpio terminas stabdomas iki gaunama prašoma informacija iš Institucijos.

4. Fondo t e i s ė s:

4.1. prašyti, kad Institucija pateiktų Fondui duomenis (bet kokia forma), susijusius su Sutarties vykdymu;

4.2. prašyti patikslinti šios Sutarties 1.9 ir 1.10 punktuose nurodytus dokumentus per Fondo nustatytą protingą terminą;

4.3. kontroliuoti pagal šią Sutartį skirtų Lėšų tikslinį panaudojimą, vykdant patikras Institucijoje ir (ar) Veiklų vykdymo vietose ir kitais teisėtais būdais;

4.4. keisti Sutarties 3.1 punkte nurodytą dotaciją ją didinant, kai gautos papildomos lėšos arba mažinant, kai Institucija informuoja apie nepanaudojamas lėšas;

4.5. reikalauti grąžinti į Fondo sąskaitą lėšas ar jų dalį, jeigu Institucija laiku nepateikia Fondui šios Sutarties 1.9 ir 1.10 punktuose nurodytų dokumentų (jų nepatikslina ar kitaip nepagrindžia Lėšų panaudojimo), jeigu Lėšos buvo panaudotos ne pagal tikslinę paskirtį, pažeidus Sutarties 1.2 punkte nustatytą laikotarpį (išskyrus atskiru Fondo sutikimu raštu) ir kitais Veiklos neįvykdymo ar dalinio įvykdymo atvejais bei nutraukus Sutartį, vadovaujantis Sutarties 6 punktu.

4.6. sumažinti kitų metų skiriamą dotaciją, Institucijai neišpildžius Sutarties 1 punkte išdėstytų Institucijos įsipareigojimų dėl lėšų panaudojimo ir grąžinimo sąlygų.

**IV. SUTARTIES GALIOJIMO TERMINAS IR NUTRAUKIMAS**

5. Sutartis įsigalioja nuo paskutinės iš Sutarties šalių pasirašymo dienos ir galioja tol, kol Sutarties šalys visiškai įvykdo savo įsipareigojimus. Pasibaigus pagrindinėms sutartinėms prievolėms, Sutarties 1.14 punkte esančios sąlygos Sutarties šalims yra galiojančios iki jose nurodytos datos.

6. Sutartis gali būti nutraukta:

6.1. bendru Sutarties šalių susitarimu;

6.2. pasikeitus ar pasibaigus teisiniam Sutarties sudarymo pagrindui;

6.3. kai Sutarties šalys nevykdo ar netinkamai vykdo savo sutartinius įsipareigojimus ir nepašalina ar nesutinka pašalinti sutartinių įsipareigojimų vykdymo trūkumų per kitos Sutarties šalies nustatytą protingą laiką, arba šių trūkumų pašalinti objektyviai negalima;

6.4. Lietuvos Respublikos civiliniame kodekse ir kitais Lietuvos Respublikos teisės aktuose numatytais pagrindais.

7. Nutraukus Sutartį šios Sutarties 6 punkte nurodytais atvejais Institucija privalo per 10 darbo dienų grąžinti Fondui visas arba dalį Lėšų, skirtų vadovaujantis šia Sutartimi ir jos priedais, jeigu kitaip nenumatyta šioje Sutartyje ar jos prieduose, atskirame Sutarties šalių susitarime arba Lietuvos Respublikos teisės aktuose.

**V. KITOS SUTARTIES SĄLYGOS**

8. Veikla laikoma įvykdyta, kai Fondui pateikti visi šios Sutarties 1.9 ir 1.10 punktuose nurodyti dokumentai yra Fondo patvirtinti ir Veiklai vykdyti skirtos ir nepanaudotos Lėšos yra grąžintos į Fondo sąskaitą.

9. Sutarties ir jos priedų pakeitimai sudaromi Sutarties šalių bendru susitarimu ir yra, kartu su priedais prie šios Sutarties, neatsiejama šios Sutarties dalis. Pasikeitus Sutarties teisiniam pagrindui, Institucijos įsipareigojimų dalis negali padidėti, išskyrus bendru Sutarties šalių susitarimu.

10. Esant Sutarties ir Sutarties priedų nuostatų neatitikimams, Šalys vadovaujasi Sutartimi, jei tai neprieštarauja imperatyvioms teisės aktų nuostatoms.

11. Sutarties šalių viena kitai skiriami oficialūs pranešimai siunčiami visais Sutartyje nurodytais adresais.

12. Sutartyje neaptartos sąlygos sprendžiamos vadovaujantis Lietuvos Respublikos civilinio kodekso nuostatomis.

13. Ginčai dėl šios Sutarties sprendžiami derybų būdu, o nesusitarus – Lietuvos Respublikos teisės aktų nustatyta tvarka teisme pagal Fondo buveinės vietą.

14. Šalys sutartį pasirašo sertifikuotu elektroniniu parašu.

**VI. SUTARTIES PRIEDAI**

1 Priedas – Lietuvos Respublikos švietimo ir mokslo ministro patvirtintas valstybės biudžeto lėšų, skirtų mokslo ir studijų institucijoms tarptautinėms mainų programoms vykdyti, naudojimo tvarkos aprašas;

2 Priedas – Lėšų panaudojimo ataskaitos forma.

**VII. ŠALIŲ ADRESAI IR REKVIZITAI**:

**Institucija: Fondas:**

|  |  |
| --- | --- |
| **[Institucijos pavadinimas]** | **Švietimo mainų paramos fondas** |
| Juridinio asmens kodas       | Juridinio asmens kodas 300629875 |
| [Institucijos adresas] | Rožių al. 2, 03106 Vilnius  |
| Projekto lėšų administravimui skirtos banko sąskaitos numeris                              | Programos lėšų administravimui skirtos banko sąskaitos numeris:LT46 7044 0600 0738 6014 |
| Tel.       | Tel. (8-5) 261 05 92 |
| Institucinis koordinatorius[Vardas Pavardė] | Projekto koordinatoriusRoberta Čepulytė / Vitalij Zenčenko |
| El. p.       | El. p. erasmus@smpf.lt  |

**PASIRAŠOMA KVALIFIKUOTU ELELTRONINIU PARAŠU**

|  |  |
| --- | --- |
| **Institucijos vardu,**  | **Fondo vardu,** |
| [Vadovo pareigos, vardas, pavardė] | direktorė Daiva Šutinytė |

Sutarties rengėja/as – projektų koordinatorius/ė vardas ir pavardė.

1. Paskelbta internete adresu <http://www.erasmus-plius.lt/puslapis/paraisku-teikimas-90> [↑](#footnote-ref-1)
2. Paskelbta internete adresu <http://nordplusonline.org/How-to-apply/HANDBOOK> [↑](#footnote-ref-2)